**ADATKEZELÉSI TÁJÉKOZTATÓ**

**Lakossági barnakőszén igény felméréséhez**

Az év elején szomszédunkban kirobbant háború, továbbá a bevezetett gazdasági szankciók következtében jelentősen megváltozott a gazdasági környezet, az energia árak drasztikusan megemelkedtek. A kialakult gazdasági helyzet, energiakrízis nagy erőfeszítést kíván meg mindannyiunktól, ugyanakkor a pénzügyi lehetőségekhez igazodva a Kormány célja továbbra is az, hogy biztosítható legyen a lakosság téli fűtéséhez szükséges tüzelőanyag.

Ennek érdekében Pilisszentlászló Község Önkormányzata a Belügyminisztérium felhívására előzetesen felméri a lakosság részéről jelentkező barnakőszén igényeket.

A felmérés kizárólag a lakossági igények megismerését szolgája, nem jelent későbbi automatikus támogatást!

Amennyiben széntüzelésre alkalmas fűtőberendezéssel rendelkeznek, legkésőbb 2022. szeptember 29. napján 16.00 óráig jelezhetik barnakőszén igényeiket adatkezelő részére a lakcímük és a barnakőszén mennyiségének feltüntetésével személyesen a Szentendrei Közös Önkormányzati Hivatal Humánszolgáltatási Irodáján, vagy telefonon: 26-785-055, vagy e-mailben balogh.tibor@szentendre.hu e-mail címen.

Jelen adatkezelési tájékoztató célja, hogy Pilisszentlászló Község Önkormányzata által a lakossági barnakőszén igényfelméréshez kapcsolódóan információkat nyújtson az igénybejelentők számára az igényfelmérést érintően megvalósuló adatkezelési tevékenységgel összefüggésben.

Pilisszentlászló Község Önkormányzata a lakossági barnakőszén igényfelméréshez kapcsolódó adatkezelési tevékenysége vonatkozásában a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló Európai Parlament és a Tanács 2016/679. sz. Rendeletének (továbbiakban: GDPR) 13. cikkében foglalt tájékoztatási kötelezettségének az alábbiak szerint tesz eleget:

**1. Adatkezelő neve és elérhetőségei:**

Név: Pilisszentászló Község Önkormányzata

Székhelye: 2009 Pilisszentlászló, Szabadság tér 1..

PIR törzsszáma: 731036

Adószám: 15731034-1-13

Képviselője: Tóth Attila polgármester

Telefonszám: + 36 26 785 261

E-mail cím: onkormanyzat@pilisszentlaszlo.hu

**2. Adatkezelés célja:**

Adatkezelő a lakossági barnakőszén igényfelmérés során a bejelentők által megadott személyes adatokat a felméréshez kapcsolódóan kezeli a Belügyminisztérium számára történő statisztikai adattovábbítás érdekében. Adatkezelő az igényfelmérést követően összesített adatokat (háztartások száma, mennyiség mázsában kifejezve) továbbít a Belügyminisztérium részére. Az adattovábbítás során személyes adat megküldésére nem kerül sor, adatkezelő a személyes adatokat (lakcím, esetlegesen e-mail cím) kizárólag a pontos statisztikai adatok elkészítése céljából kezeli.

**3. Adatkezelés jogalapja:**

Az adatkezelés a lakossági barnakőszén igényfelmérés során a bejelentők által megadott személyes adatok tekintetében a GDPR 6. cikk (1) bekezdés a) pontja alapján az érintett személy hozzájárulásával történik. Az érintett személy hozzájárul ahhoz, hogy az Adatkezelő az adatkezelés céljának megvalósulásához szükséges mértékben személyes adatait e célból kezelje.

**4. Az adatkezelő által kezelt adatok köre:**

A lakossági barnakőszén igényfelmérés során adatkezelő a bejelentők által megadott lakcímet, mint személyes adatot kezeli. E-mailben történő bejelentés esetén adatkezelő adott esetben a bejelentő személyes adatnak minősülő e-mail címét is kezeli.

Adatkezelő felhívja arra az érintettek figyelmét, hogy amennyiben bejelentésüket e-mail útján teszik meg, nem szükséges olyan e-mail cím használata, amely személyes adatot (a bejelentő nevét) tartalmaz. A bejelentő szabadon dönthet arról, hogy olyan létező e-mail címet ad meg, amely a kilétére utaló információt tartalmaz.

Adatkezelő a fentiekben részletezett adatokon kívül más személyes adatot Önről nem rögzít és kezel.

**5. Adattovábbítás:**

A lakossági barnakőszén igényfelmérést követően az összesített, személyes adatot nem tartalmazó statisztikai adatokat adatkezelő a Belügyminisztérium felé továbbítja. A lakossági barnakőszén igényfelméréshez kapcsolódóan személyes adatok továbbítására nem kerül sor.

**6. Adatkezelés időtartama:**

Adatkezelő az érintettek személyes adatait a lakossági barnakőszén igényfelméréshez kapcsolódóan a statisztikai adatok elkészítéséig kezeli, a személyes adatok az igények feldolgozását követően haladéktalanul – de legkésőbb 2022. október 31. napjáig – megsemmisítésre kerülnek.

**7. Az adatok megismerésére jogosultak köre, adattárolás helye:**

Az Ön által megadott személyes adatokhoz (lakcím, adott esetben e-mail cím) kizárólag az adatkezelő arra kifejezetten feljogosított munkatársai, valamint vele jogviszonyban álló olyan személyek férhetnek hozzá, akik a 2. pontban meghatározott adatkezelési cél érdekében a lakossági barnakőszén igényfelméréssel és az azt követő statisztikai adatszolgáltatással kapcsolatos feladatok ellátásában részt vesznek. Adatkezelő különös figyelmet fordít arra, hogy az Ön személyes adatainak kezelése kizárólag a 2. pontban meghatározott adatkezelési cél megvalósításához szükséges mértékben kerüljön kezelésre.

**8. Adatbiztonsági intézkedés:**

Az adatkezelő minden tőle elvárható szükséges intézkedést megtesz az általa kezelt személyes adatok biztonsága érdekében, gondoskodik azok megfelelő szintű védelméről, különösen a jogosulatlan hozzáférés, megváltoztatás, továbbítás, nyilvánosságra hozatal, törlés, megsemmisülés, megsemmisítés ellen. Az adatkezelő a személyes adatokat bizalmasan kezeli. Az adatkezelő az adatok biztonságáról megfelelő technikai és szervezési intézkedésekkel gondoskodik.

**9. Az érintett személy jogai:**

Az érintett személy az adatkezelőnél kérheti a személyes adatainak helyesbítését, törlését, zárolását, továbbá tájékoztatást kérhet az adatairól, azok forrásáról, az adatkezelés céljáról, jogalapjáról, időtartamáról, az adatkezeléssel összefüggő tevékenységről, az esetleges adatvédelmi incidens körülményeiről, hatásairól és az elhárításra megtett intézkedésekről.

- Az érintett személy jogosult arra, hogy hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

- Tájékoztatás kéréshez való jog keretében az érintett személy tájékoztatást kérhet adatkezelőtől arról, hogy milyen személyes adatait, milyen jogalapon, milyen adatkezelési célból, milyen forrásból, mennyi ideig kezeli, illetőleg, hogy adatkezelő kinek, mikor milyen jogszabály alapján, mely személyes adataihoz biztosított hozzáférést, vagy kinek továbbította a személyes adatait.

- Helyesbítéshez való jog keretében az érintett személy kérheti, hogy adatkezelő a tévesen vagy hiányosan rögzített adatait helyesbítse, kiegészítse.

- Zároláshoz (adatkezelés korlátozása) való jog keretében az érintett személy kérheti, hogy adatkezelő zárolja a személyes adatokat jogi igényének előterjesztéséhez az erre vonatkozó kérelme benyújtásáig, illetve a tiltakozásához való joga érvényesítése során benyújtott megkeresése elbírálásáig.

- Tiltakozáshoz való jog keretében az érintett személy tiltakozhat személyes adatainak kezelése ellen. A tiltakozási jog gyakorlása során az adatkezelő bizonyítja, hogy az adatkezelés olyan kényszerítő jogos indok alapján kerül sor, amely elsőbbséget élvez az érintettek érdekeivel, jogaival és szabadságával szemben.

 - Törléshez való jog keretében az érintett személy kérheti adatkezelőtől adatai törlését, az alábbi körülményekre való hivatkozással:

* adatkezelés céljának megvalósításához az érintett személyes adatai már nem szükségesek,
* az érintett az adatai kezeléséhez történő hozzájárulását visszavonta, és az adat más jogalap alapján nem kezelhető,
* az érintett tiltakozott az adatkezelés ellen és adatkezelő meggyőződött a tiltakozásban foglaltak jogszerűségéről,
* az érintett személyes adatait jogellenesen kezelték,
* amennyiben jogszabály előírja az adatok törlését.

**10. Az adatkezeléssel kapcsolatos jogérvényesítési lehetőségei**

**10.1.** Amennyiben Ön úgy véli, hogy személyes adatainak kezeléséhez fűződő jogai sérültek vagy annak veszélye fennáll, tájékoztatásért és jogainak gyakorlásáért az adatkezelőhöz fordulhat.

Az adatkezelő adatvédelmi ügyekben tájékoztatást nyújtó felelőse:

Név: dr. Kocsis Krisztina

Beosztás: adatvédelmi tisztviselő

Telefon: 26/785-144

E-mail: dr.kocsis.krisztina@szentendre.hu

Postacím: 2000 Szentendre, Városház tér 3.

**10.2. A Nemzeti Adatvédelmi és Információszabadság Hatósághoz (NAIH) fordulás lehetősége**

Az információs önrendelkezési jogról és az információszabadságról szóló 2011. évi CXII. törvény 52. § (1) bekezdése alapján a Nemzeti Adatvédelmi és Információszabadság Hatóságnál bejelentéssel bárki vizsgálatot kezdeményezhet arra hivatkozással, hogy a személyes adatainak kezelésével kapcsolatban jogsérelem következett be, vagy annak közvetlen veszélye áll fenn.

**NAIH elérhetőségei:**

Postacím: 1363 Budapest, Pf.: 9.

Cím (székhely): 1055 Budapest, Falk Miksa utca 9-11.

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu

**10.3. Bírósági eljárás kezdeményezése**

Amennyiben az Ön megítélése szerint az adatkezelő a személyes adatokat a személyes adatok kezelésére vonatkozó szabályok megsértésével kezeli, közvetlenül bírósághoz is fordulhat.